
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS LOGOPEDO PAREIGYBĖS APRAŠYMAS
I SKYRIUS
PAREIGYBĖ
               1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) logopedo pareigybė yra priskiriama specialistų grupei.
               2. Pareigybės lygis – A2.
               3. Pareigybės paskirtis – teikti švietimo pagalbą mokiniams, turintiems kalbėjimo ir kalbos sutrikimų.
               4. Pareigybės pavaldumas – logopedas tiesiogiai pavaldus Mokyklos direktoriaus pavaduotojui ugdymui. 
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus:
               5.1. logopedu gali dirbti asmuo turintis ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija.
               5.2. būti įgijęs logopedo kvalifikacinę kategoriją;
               5.3. mokėti lietuvių kalbą  pagal Lietuvos Respublikos valstybinės kalbos įstatymo nustatytus reikalavimus;
               5.4. mokėti naudotis informacinėmis technologijomis;
               5.5. gebėti bendrauti su specialiųjų poreikių mokiniais ir bendradarbiauti su mokytojais, kitais asmenimis, tiesiogiai dalyvaujančiais ugdymo procese, specialiųjų ugdymosi poreikių patiriančių mokinių tėvais (globėjais, rūpintojais), pedagoginės psichologinės tarnybos specialistais, sveikatos priežiūros, švietimo ir kitų įstaigų darbuotojais;
               5.6. gebėti įvertinti mokinių kalbos raidos ypatumus, kalbos ir kitus komunikacijos sutrikimus, mokinių specialiuosius poreikius;
               5.7. išmanyti pedagoginio vertinimo metodiką, gebėti atlikti mokinių kalbos vertinimą, nustatyti jų kalbinių įgūdžių gebėjimų lygį ir jų specialiuosius ugdymosi poreikius, įvertinti pažangą;
               5.8. išmanyti specialiųjų ugdymosi poreikių mokinių ugdymo metodus, gebėti juos taikyti; savarankiškai planuoti savo veiklą;
               5.9. žinoti ir praktiškai taikyti švietimo pagalbos teikėjų veiklą reglamentuojančius Lietuvos Respublikos įstatymus, vyriausybės nutarimus, Lietuvos Respublikos švietimo ir mokslo ministro įsakymus bei kitus teisės aktus, reglamentuojančius specialųjį ugdymą;
               5.10. gebėti taikyti dokumentų rengimo taisykles;
               5.11. mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;
              5.12. mokėti kaupti, sisteminti, apibendrinti informaciją ir rengti išvadas.
III SKYRIUS
ŠIAS PAREIGAS EINANČIO DARBUOTOJO FUNKCIJOS
6. Logopedo pareigas einantis darbuotojas vykdo šias funkcijas:
                6.1. įvertina mokinių kalbos raidos ypatumus, nustato kalbos ir kitus komunikacijos sutrikimus, specialiuosius ugdymosi poreikius Mokykloje ar, esant žymiai ribotam mokinio mobilumui dėl ligos ar patologinės būklės, mokinio namuose;
               6.2. siūlo skirti specialiąją pedagoginę pagalbą mokiniams, turintiems kalbos ir kitų komunikacijos sutrikimų, teisės aktų nustatyta tvarka;
               6.3. bendradarbiaudamas su mokytojais, specialiųjų poreikių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, Gargždų pedagoginės psichologinės tarnybos specialistais, numato specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius mokinių ugdymosi poreikius bei galimybes, ir juos taiko;
               6.4. sudaro individualiąsias, pogrupines ir grupines specialiųjų poreikių mokinio (mokinių) kalbos ugdymo programas, jas taiko, rengia savo veiklos ataskaitas;
               6.5. šalina specialiųjų poreikių mokinių kalbos ir kitus komunikacijos sutrikimus;
               6.6. padeda mokytojams pritaikyti mokiniams, kuriems paskirta specialioji pedagoginė pagalba, mokomąją medžiagą ir mokymo priemones;
               6.7. padeda mokytojams rengti mokinių, kuriems paskirta specialioji pedagoginė pagalba, ugdymo programas;
               6.8. konsultuoja mokytojus, specialiųjų poreikių mokinių tėvus (globėjus, rūpintojus) ir kitus asmenis, tiesiogiai dalyvaujančius ugdymo procese specialiosios pedagoginės pagalbos mokiniams teikimo klausimais;
               6.9. rengia ir naudoja specialiosios pedagoginės (logopedinės) pagalbos teikimo procese specialiąsias mokymo priemones, skirtas specialiųjų poreikių mokinių kalbos ir kitų komunikacijos sutrikimų lavinimui;
               6.10. tvarko ir pildo savo veiklos dokumentus, parengia juos archyvavimui;
               6.11. dalyvauja Mokyklos Vaiko gerovės, Mokytojų tarybos ir kitų Mokyklos direktoriaus sudarytų darbo grupių, komisijų veikloje;
               6.12. taiko savo darbe logopedijos naujoves;
               6.13. šviečia Mokyklos bendruomenę aktualiais kalbos raidos, kalbos neišlavėjimo ar sutrikimų prevencijos ir jų šalinimo, specialiosios pedagoginės pagalbos teikimo klausimais, formuoja Mokyklos bendruomenės ir visuomenės teigiamą požiūrį į specialiųjų poreikių mokinius;
               6.14. dalyvauja rengiant ir įgyvendinant Mokyklos veiklos planus (programas);
               6.15. dalyvauja projektinėse veiklose, inicijuoja prevencinius renginius;
               6.16. nuolat tobulina klavifikaciją;
               6.17. vykdo kitus teisės aktų nustatytus ar Mokyklos direktoriaus priskirtus nenuolatinio pobūdžio pavedimus pagal kompetenciją.
               6.18. užtikrina turimos informacijos konfidencialumą ir mokinių saugumą, etikos normų laikymąsi, korektišką gautų dokumentų panaudojimą;
  6.19. kuria ir puoselėja emociškai saugią, mokymuisi palankią socialinę emocinę aplinką, 
reaguoja į smurtą ir patyčias pagal Mokyklos nustatytą tvarką.
                7. Darbuotojas už pareigybės aprašyme išvardintų pareigų netinkamą vykdymą ir pavestų užduočių neatlikimą laiku atsako Lietuvos Respublikos darbo kodekso nustatyta tvarka.

